|  |  |
| --- | --- |
|  | **Dan odprtih vrat slovenskega gospodarstva za mladino, starše in učitelje** |

Spoštovani!

Slovenska podjetja bodo **v četrtek, 27. novembra 2014**, odprla svoja vrata za učence, starše in učitelje osnovnih šol. Pobudnik akcije je **Gospodarska zbornica Slovenije** v sodelovanju z **Zavodoma RS za zaposlovanje** in **šolstvo .**

Namen te akcije je približati poklice, ki so manj vidni in znani, mladim in njihovim staršem. V gospodarstvu še vedno opažajo, da imajo mladi in njihovi starši velikokrat napačne predstave o poklicih v nekaterih panogah. Ohranile so se predstave o zelo težkih delovnih pogojih in nezanimivih področjih dela. S tehnološkim razvojem se spreminjajo procesi dela, spreminjajo se delovna mesta in večajo se možnosti za razvoj kariere v slehernem delovnem okolju.

Učenci zaključnih razredov osnovne šole in njihovi starši ste pogosto v veliki stiski, ko se odločate o vpisu v srednješolske programe. Pri vsakem odločanju velja, da je osnova za dobro odločitev ta, da imamo dovolj ustreznih informacij. Učencem in staršem želimo ponuditi možnost, da pridobite čim več informacij o poklicih, delovnih pogojih in načrtih podjetij v vašem okolju. Čas bo tudi za vprašanja obiskovalcev.

Podjetja bodo odprla svoja vrata **27. novembra 2014 ob 16 uri**, tako da boste učence na ogled podjetij lahko pospremili starši.

Podrobnejše informacije o projektu bodo na voljo na spletnih straneh:

GZS: www.gzs.si/slo, ZRSZ: [www.ess.gov.si](http://www.ess.gov.si), ZRSŠ: www.zrss.si.

Za uspešno organizacijo obiska potrebujemo število udeležencev za vsako podjetje, ki ga želite obiskati. V prilogi najdete seznam podjetij v vašem okolju, kjer bo možen ogled.

Do **15. novembra 2014** javite šolski svetovalni službi, katero podjetje boste obiskali, tako da to označite na prilogi in jo izpolnjeno vrnete v šolo.

Lep pozdrav!

GOSPODARSKA ZBORNICA SLOVENIJE

ZAVOD REPUBLIKE SLOVENIJE ZA ŠOLSTVO

ZAVOD REPUBLIKE SLOVENIJE ZA ZAPOSLOVANJE